Seg tewsatin n tesrit tamensayt ad naf tamacahut d ṣṣenf wis tlata, teṭṭef amkan wessiɛen deg tmetti taqbaylit. Agdud aqbayli, s umata am netta am yigduden nniḍen di ddunit, yerra lwelha-s ɣer tewsatin n tsekla ladɣa timucuha i d-yufraren ugar ɣef tiyaḍ, yesseqdacitent akken iwata deg tudert-is.Yettaf ugdud iman-is deg-sent akken ad d-yessenfali ɣef tid i ticeɣben d wayen yessaram. Akken i d-yenna P.Savignac  D tidet, tamacahut taqbaulit tessexzen aṭas n lefɛayel d yinnan inaṣliyen,imi tecba lmexzen yeuren d ccfawat n uɣref ,neɣ d tamrayt ideg d-ttbanen wansayen d tikta tilqayanin n ugdud akked tmetti .1